Diari Oficial de la Generalitat Valenciana


Sumari del DOGV 2940, del 27-02-1997 (1997/894528)

DECRET 4/1997, de 26 de febrer, del president de la Generalitat Valenciana, pel qual assigna competències a Presidència i a les conselleries.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/02/26/4/dof/vci/html**

### Dades del document

Número de DOGV
:   2940

Data del DOGV
:   27-02-1997

Secció del DOGV
:   DISPOSICIONS GENERALS

Número del document
:   1997/894528


Data del document
:   26-02-1997

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 4/1997, de 26 de febrer, del president de la Generalitat Valenciana, pel qual assigna competències a Presidència i a les conselleries.  
La modificació de l'organització del Govern Valencià duta a terme mitjançant el Decret 25/1997, de 22 de febrer, que determina el nombre i la denominació de les conselleries, fa necessari efectuar la reassignació de les competències que corresponen als òrgans que integren el Govern Valencià.  
En virtut d'això i en l'exercici de la facultat establida en l'apartat b) de l'article 16 de la Llei 5/1983, de 30 de desembre, de Govern Valencià,  
DECRETE  
Article únic  
S'assignen a Presidència i a les conselleries les competències i les funcions relatives a les matèries següents:  
- Presidència de la Generalitat: política turística i coordinació de l'administració de la Generalitat Valenciana.  
- Conselleria d'Economia, Hisenda i Administració Pública: planificació de l'activitat econòmica, estadística, tributs, patrimoni, gestió pressupostària i tresoreria, política financera, intervenció general, joc, mediació d'assegurances privades, modernització de les administracions públiques i funció pública.  
- Conselleria de Presidència: coordinació de les relacions entre el Govern i les Corts Valencianes, secretariat del Govern, publicacions, relacions amb els mitjans de comunicació social, emergències i interior, administració local, gestió de la Unitat del Cos de Policia adscrita a la Comunitat Autònoma Valenciana, associacions, fundacions, col·legis professionals, registres i notariat, consultes populars i electorals, planificació, estudis i avaluació de l'acció de govern, inspecció general de serveis, relacions externes i representació i defensa en els judicis de la Generalitat Valenciana.  
- Conselleria d'Obres Públiques, Urbanisme i Transports: obres públiques, urbanisme, ordenació del territori, transports, arquitectura i habitatge.  
- Conselleria de Cultura, Educació i Ciència: educació, investigació, política lingüística, promoció cultural i patrimoni artístic.  
- Conselleria de Sanitat: planificació, gestió i inspecció sanitària.  
- Conselleria d'Ocupació, Indústria i Comerç: treball, economia, social, formació i inserció professional, indústria, energia, comerç i defensa dels consumidors i usuaris.  
- Conselleria d'Agricultura, Pesca i Alimentació: indústria, cooperativisme i relacions agràries, regadius i estructures agràries, R+D i sanitat vegeta, desenrotllament rural, producció i pesca.  
- Conselleria de Medi Ambient: gestió mediambiental.  
- Conselleria de Benestar Social: justícia, ajuda a les víctimes del delicte, acció social, polítiques d'igualtat de la dona, família, infància i tercera edat, adopcions, esport, atenció i prevenció de les drogodependències.  
DISPOSICIÓ ADDICIONAL  
Les conselleries afectades i, en especial, la Conselleria d'Economia, Hisenda i Administració Pública prendran les mesures que calga per fer efectiva l'assignació de les competències que estableix aquest decret.  
DISPOSICIÓ DEROGATÒRIA  
Resten derogades totes les disposicions amb igual o inferior rang que s'oposen a allò que estableix aquest decret i, en especial, els Decrets 16/1995, d'11 de juliol, 8/1996, de 4 de juny, 13 i 16/1996, de 30 de setembre, i 32/1996, de 5 de novembre, tots ells del president de la Generalitat Valenciana.  
DISPOSICIÓ FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 26 de febrer de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO


Còpia Permalink ELI